operation finish line | Lakritsipiippuvallankumous
Avainsanaan ‘operation finish line’ liitetyt artikkelit
Avainsanat:aurinko, ensipuraisu, Golden Gate, lentokone, operation finish line, purjevene, sopu, sumu, sunnuntai, suunnitelma, turva, vapaus, vintage
Lentokoneissa on hyvä ajatella. Vastattuani viime viikkoina toistuvasti kyselyihin siitä, milloin väittelen ja mitä sitten tapahtuu, luonnostelin kotimatkalla kalenteriini Operation Finish Linen. Lähivuosia koskevat suunnitelmat ovat luottamuksellisia ja alttiita muutoksille.
Purjeveneissä voi olla ajattelematta. Merenlahdella, Golden Gaten katveessa, sumun hälvetessä, oli juuri niin iisiä ja mukavaa kuin sunnuntaiaamuna kuuluukin. Ensipuraisun perusteella purjehtiminenkin kiinnostaa, ainakin Kaliforniassa. Ihan vielä en kuitenkaan väittäisi kaiken muun olevan turhaa.
Aurinkoisina päivinä San Franciscoa on vaikea vastustaa. Äkkiarvaamatta saattaa osua vintage-kirpparille ja ihastua rekin normaaleimpaan paitaan, joka sekin on melkoisen värikäs.
Teksasilainen ystävä totesi eilen statuspäivityksessään San Franciscon muuttavan häntä: ei siksi, että tämä olisi haastava ympäristö, vaan siksi, että täällä tuntee olonsa niin turvatuksi ja vapaaksi. Silloin oppii elämään paremmassa sovussa itsensä ja maailman kanssa.